جمهورباشلیغی رجب طیب ایردوغان تورکیه ده ینگی تور کروناویروس (کوید-19) کسل لیگی گه قرشی چاره – تدبیر چوکاتیده 3 ییلدن بیری عملی قیلیب کیلگن یاپیق جایلرده گی ماسک تقیش مجبوریتی نینگ بوتونله ی کوتریب تشلنگن لیگینی ایتدی.
جمهور باشلیغی ایردوغان پایتخت انقره ده جایلشگن جمهور رئیسلیک مجتمعیده ساغلیک نی سقلش وزیرلیگی بیلیم کینگشی اعضالری بیلن اوتکزگن جلسه نینگ آرتیدن بیانات بیردی.
ایردوغان؛
"معلومکی دینیامیز سونگگی 2 ییل بو کسللیک که قرشی کوره شدی. کتته – کتته دولتلرنینگ قونلغه لری حدود ایشیکلریده ماسک آلیش بیلله شوولریگه کیریشگن لیکلرینی کوردیک. تورکیه بو سینشلردن یوزی نینگ آقی بیلن چیققن کم سانده گی اولکه لردن بیرته سی بولدی.
وطنداشلریمیزنی ویروس گه قرشی قوریقلش اوچون دنیاده رواجلنگن تورلی نرسه نی تیزده اولکه میزگه آلیب کیلدیک. بیلیم انسانلریمیزنینگ اورونیشلری بیلن تنفس جهازی، تشخیص کیتی، داری و واکسین تولیدی کبی انچه یوتوققه ایریشدیک. اوز واکسینینی ایشلب چیقرگن 9 ته دولتدن بیرته سی میز. دنیا مقیاسیده 160 ته اولکه گه و 12 ته خلق ارا موسسه گه طبی یاردم ییتکیزیب بیردیک" دیب گپیردی.
جمهور باشلیغی ایردوغان شولرنی ایتدی:
" کروناویروس (کوید-19) کسل لیگی گه قرشی چاره – تدبیر چوکاتیده 3 ییلدن بیری عملی قیلیب کیلگن یاپیق جایلرده گی ماسک تقیش مجبوریتی نینگ بوتونله ی کوتریب تشلنگن دیر. فقط عمومی ترانسپورت واسطه لری و ساغلیک اداره لریده ماسک تقیش واقعه سانی 1 مینگدن قوییگه کیلگونچگه قدر ینه بیر مدت دوام ایته دی" دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
